Rezumatul Studiului 4 - Căile lui Dumnezeu şi căile lumii

1. **Gândind la Isus. 2 Corinteni 10:5**
   * Pentru a evita ca obiceiurile lumii (lumescul) să ne devieze gândurile de la adevăr, Biblia ne invită ca „orice gând să-l facem rob ascultării de Hristos” (2 Cor. 10:5).
   * Filipeni 4:8 ne ajută să discernem cu ce lucruri trebuie să ne umplem mintea.
   * Atenţia noastră trebuie să fie îndreptată spre Hristos. O predare zilnică Lui ne va uni mintea cu a Lui. Gândindu-ne la dragostea Sa ne va ajuta să diferenţiem corect lucrurile spirituale de cele materiale.
2. **Studiul Bibliei. Ioan 5:39.**
   * Putem cunoaşte pe Hristos în descoperirea pe care ne-a făcut-o despre Sine în Cuvântul Său.
   * Lumescul implică obţinerea de lucruri în scop egoist, ceea ce este opus tuturor învăţăturilor din Cuvântul Său.
3. **RUGĂCIUNEA. Iuda 1:20.**
   * Rugăciunea este un element indispensabil pentru a ne menţine comuniunea cu Hristos. Nu poate exista o comuniune sau o prietenie fără dialog. Trebuie să vorbim cu Dumnezeu şi să Îl lăsăm pe El să ne vorbească.
   * Ce elemente de bază trebuie să conţină rugăciunile noastre?
     + Să ne rugăm cu credinţă (Evr. 11:6).
     + Să ne rugăm neîncetat (1 Tes. 5:17).
     + Să ne rugăm după voia lui Dumnezeu (1 Ioan 5:14).
4. **CĂUTAREA ÎNȚELEPCIUNII. 1 Corinteni 3:19.**
   * Sunt persoane înţelepte în această lume, dintre care Solomon a fost cel mai mare (2 Cron. 1:12). Totuşi, în ciuda acestui fapt, Solomon a fost pe punctul de a pierde viaţa veşnică.
   * Care este atunci înţelepciunea pe care Dumnezeu se aşteaptă să o dobândim?
     + Temerea de Dumnezeu (Iov 28:28).
     + Ascultarea de Lege (Deuteronomul 4:6).
   * Avem nevoie de acest tip de înţelepciune pentru a putea distinge corect pericolele lumescului.
5. **LUCRAREA DUHULUI SFÂNT. 1 Ioan 4:5-6.**
   * Dacă ne lăsăm ghidaţi de Duhul Sfânt, El ne va ajuta să trăim în această lume discernând adevărul de minciună.
   * El ne va arăta tot adevărul, ni-L va descoperi pe Isus şi ne va ajuta să luăm cele mai bune decizii în această lume.
   * Nu vom fi ghidaţi de simţăminte trecătoare. Vom trăi înaintea lumii ca şi reprezentanţi ai lui Dumnezeu.
   * Duhul Sfânt ne dă putere să biruim puternica tentaţie a acestei lumi şi ispitele ei.